El XXXI Concurs de Pintura del Barri Obrer finalitza amb una alta participació
26 d’agost 2019

![](/media/ebtbwlqe/61_c_1premio.jpg)  
_L'obra núm. 51 de l'autora Mª Rosa García ha sigut guardonada amb el primer premi​_

  

Les festes del Barri Obrer, que s'han celebrat del 21 al 24 d'agost, arriben a la seua fi després d'uns dies carregats d'activitats culturals. De totes elles, destaca el tradicional Concurs de Pintura sobre Asfalt que cada any reunix centenars de persones. L'objectiu del certamen és fomentar la cultura i l'art, així com promocionar als jóvens artistes que hi participen.

  

Esta XXXI edició del concurs ha estat marcada per les pluges, motiu pel qual l'Associació Cultural Barri Obrer va decidir ampliar un dia més la realització de les obres artístiques al carrer i, per tant, posposar el lliurament de premis al divendres 23 d’agost.

  

En total, són quasi 70 pintures les que ja adornen els carrers d'este barri amb una gran diversitat de temes i estils triats per cada autor. Tres de les obres han sigut premiades amb 300, 200 i 100 euros. Concretament, l'obra núm. 51 de l'autora Mª Rosa García ha sigut guardonada amb el primer premi, la núm. 18 de Pablo Andrés Urban amb el segon i la núm. 66 de Paula García amb el tercer premi.

  

![](/media/2btafkkq/61_c_2premio.jpg)  
![](/media/ydhgsna4/61_c_3premio.jpg)  
_L'obra núm. 18 de Pablo Andrés Urban (dalt) guanyadora del segon premi i la núm. 66 de Paula García (baix) tercer premi_  
  
A més, s'han repartit un total de cinc accèssits per valor de 20 euros, entre els quals destaca un d'ells pel seu esment especial al medi ambient. Les obres guanyadores d'estos premis han sigut la núm. 47 de José Luis Gómez; la núm. 42 de Teresa Aparicio; la núm. 9 d'Alberto García; la núm. 516 de Fran Muñoz; i la núm. 49 de Diego González.  

  

A part del certamen de pintura, les festes del barri obrer han acollit altres activitats com un torneig d'escacs, un concurs de dibuix infantil, jocs infantils, i la tradicional cavalcada de disfresses i xocolatada que va tancar les festes el dissabte.

   

![](/media/j0tgzseh/61_c_accesit1.jpg)  
![](/media/yopneqg1/61_c_accesit2.jpg)  
![](/media/4niekskt/61_c_accesit3.jpg)  
![](/media/nnmm21c3/61_c_accesit4.jpg)  
![](/media/jpkfaili/61_c_accesit5.jpg)  
_Obres guanyadores dels accèssits_   

​

*   [](http://www.facebook.com/sharer.php?u=https://aytosagunto.es/va/actualitat/el-xxxi-concurs-de-pintura-del-barri-obrer-finalitza-amb-una-alta-participacio/ "Facebook")
*   [](http://twitter.com/share?url=https://aytosagunto.es/va/actualitat/el-xxxi-concurs-de-pintura-del-barri-obrer-finalitza-amb-una-alta-participacio/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-xxxi-concurs-de-pintura-del-barri-obrer-finalitza-amb-una-alta-participacio/ "Linked In")
*   [](mailto:?body=https://aytosagunto.es/va/actualitat/el-xxxi-concurs-de-pintura-del-barri-obrer-finalitza-amb-una-alta-participacio/)